Fedelmid mac Crimthainn

Fedelmid eller Feidlimid mac CrimthainnOgså flere andre stavemåter av navnet i mellomirsk er attestert (født ca. 770, død 847) var Konge av Munster i Irland mellom 820 og 847Campbell (2005), Fedelmid mac Crimthainn, og innledet med det en periode på 130 år hvor Eóganacht Chaisil var dominerende i Munster.Bracken (2004), Feidlimid mac Crimthainn. Fedelmid kan beskrives som den siste store Eóganachta-kongen av Cashel og Munster, den neste kongen av Munster som utfordret Uí Néills autoritet utenfor Munsters grenser var Brian Boru fra Dál gCais, nesten 200 år senere. Ifølge en sen innførsel i Inisfallen-annalene var han også konge av Irland.

Fedelmid er regnet som del av den monastiske reformbevegelsen Céli Dé, abbed i Cork abbedi og Clonfert abbedi, og kan også ha vært biskop. Etter sin død ble han regnet som en helgen i noen martyrologier.

Tidlige år
Lite er kjent om Fedelmid fra hans tidlige år. Hans fødsel er innført i annaler for året 770, men dette kan være noe som er lagt til i ettertid. Fedelmid tilhørte ætten Cenél Fíngin del av Eóganacht Chaisil-grenen av Eóganachta, han var sønn av Crimthann sønn av Dub-dá-Crich.Byrne (1973), s. 292. Denne ætten var ikke framtredende, den siste av Fedelmids forfedre som hadde vært regnet som konge av Munster var Fingen mac Áedo (død 619). Fedelmid er regnet som en kleriker, men det er usikkert om han var presteviet eller munk før han nevnes i annalene som konge av Munster.Byrne (1973) s. 213 

Konge av Munster
Ifølge annalene fikk Fedelmid herredømme som konge av Cashel i 820,Ulsterannalene 820.5, Inisfallen-annelene 820.2 den som var «konge av Cashel» var også overkonge i Munster.Byrne (1973) s. 215 Omstendighetene rundt at han ble konge er imidlertid uklare. Ifølge Letitia Campbell kan han kan ha blitt konge som en kompromisskandidat i en tid da Munster hadde vært under angrep fra uí Néill og trengte en sterk krigerkonge. Munsterkongedømmet sto svært svakt før Fedelmid ble konge. Kongerekkene oppgir en Tnútgail mac Donngaile som konge før Fedelmid, svært lite er kjent om ham. Byrne beskriver Tnútgail som «en ikke-størrelse ubemerket i annalene». Inisfallen-annalene beskriver Arti mac Cathal som konge av Cashel ved dennes død i 821,Inisfallen-annalene 821.1 Arti må i så fall ha abdisert før Fedelmid fikk makten i 820.

Det en første bevarte opptegnelse om Fedelmid som konge er fra 823 hvor han erklærer «St. Patricks lov» i Munster.Ulsterannalene 823.5 Patricks lov hadde vært erklært i Munster før. I 737 var det et dáil (møte) mellom Uí Néill overkongen Áed Allán og Munsterkongen Cathal mac Finguine. Det gis ikke noen detaljer om innholdet i dette møter, men neste i innførsel er Lex Patricii tenuit Hiberniam (Patricks lov over hele Irland). At Patricks lov ble gjort gjeldende i hele Irland kan skyldes en overenskomst mellom Áed og Cathal. I 784 blir imidlertid «Ailbes lov» erklært i Munster

Samme år innleder Fedelmid en virksomhet som mer enn noe annet skulle kjennetegne hans virke som Munsterkonge, han plyndrer og brenner klosteret i Gallen i Offaly."...to Feidlimid mac Crimthainn belongs the unenviable distinction of being the first great Irish king to introduce the practice..." [med å plyndre klostre], før vikingene hadde brutt ned den tradisjonelle moral. (Byrne, s.212)

Dealbhna Breatha ble brent av Fedelmid i 825.AU 827.10. I 827 finner det første av en rekke «kongelige møter» mellom og Conchobar mac Donnchada, Uí Néill-Overkonge av Irland fra  Clann Cholmáin i det sørlige Uí NéillAU 830.4

Konge av Irland
Fedelmid tvang to etterfølgende Uí Néill-konger til forhandlinger, og de ser ut til å ha opptrådt som likemenn her. Det synes udiskutabelt at Fedelmid hadde den reelle makten i den sørlige delen av øya, Leth Moga, og han kan ha vært vel så mektig som Uí Néill-kongene som opptrer i kongerekkene. Ifølge en innførsel i Inisfallen-annalene under året 721 var Fedelmid den fjerde av «fem konger over Munstermennene som styrte Irland».Inisfallen-annalene 721.2, Byrne (1973) s. 208 Ettersom Brian Boru er oppført som den femte må denne innførselen stamme fra 1000-tallet, og er derfor ikke et pålitelig vitne om Fedelmids status i samtiden. Francis John Byrne beskriver ham som «overherre over Leth Moga og aspirant til å være overkonge av Irland»Byrne (1973) s. 211

Referanser

Kilder








Kategori:Konger av Munster
Kategori:Fødsler på 700-tallet